Z A P I S N I K
26. sjednice Vijeća Gradske četvrti Podsljeme,
održane 4. srpnja 2023., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Pero Semren, Ivan Laco,  Luka Maloča, Anita Matković, Tihomir Milovac, Damir Pavlek, Drago Boras, Snježana Punjek, Reana Senjković-Svrčić i Ana Večerin Novaković.

OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                   
Predsjedava: Krešimir Kompesak, predsjednik Vijeća.

Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 26. sjednicu Vijeća Gradske četvrti Podsljeme.
	Predsjednik Vijeća otvara raspravu o zapisniku 25. sjednice. Bez rasprave, jednoglasno je usvojen zapisnik 25. sjednice.

Na prijedlog predsjednika Vijeće jednoglasno utvrđuje slijedeći:



DNEVNI RED:
	

[bookmark: _Hlk144128949]1.  Zaključak o izmjeni  Plana komunalnih aktivnosti Gradske četvrti Podsljeme 
     za 2023. – donošenje zaključka

2.  Popis prioriteta za Plan komunalnih aktivnosti za 2024. – donošenje zaključka


3.  Prijedlog izmjena Programa građenja komunalne infrastrukture na području Grada 
     Zagreba u 2023.  – davanje mišljenja

4.  Prijedlog izmjena Programa održavanja javnih prometnih površina, građevina i 
     uređaja javne namjene, javne rasvjete te izvanrednog održavanja nerazvrstanih 
     cesta na području Grada Zagreba u 2023. – davanje mišljenja

5.  Godišnji izvještaj o izvršenju Financijskog plana Gradske četvrti Podsljeme u 2022. 
     – donošenje zaključka

6.  Inicijativa VGČ Maksimir za promjenu granica – dio ulice Remetski kamenjak 
     – donošenje zaključka

7.  Pitanja, prijedlozi i obavijesti
	




Ad 1. Zaključak o izmjeni  Plana komunalnih aktivnosti Gradske četvrti Podsljeme 
za 2023.

Predsjednik Vijeća objašnjava kako su prilagođene određene cijene, sukladno postupcima javne nabave te dodana sredstva za za radove na objektu DV Vjeverica, sukladno projektu Zrinjevca. Objašnjava kako je uklonjena akcija postave spomen obilježja poginulim braniteljima MO Mlinovi, sukladno odbijenici Povjerenstva. Povjerenstvo je također dalo određene smjernice za izradu novog projekta, koji bi zadovoljio potrebne standarde.

Nakon kraće rasprave, Vijeće jednoglasno donosi Zaključak o izmjeni  Plana komunalnih aktivnosti Gradske četvrti Podsljeme za 2023. Isti se nalazi u privitku ovog zapisnika.


Ad 2.  Popis prioriteta za Plan komunalnih aktivnosti za 2024.

Predsjednik Vijeća ističe kako su uvršteni svi zahtjevi zaprimljeni od mjesnih odbora te stanovnika. 
Anita Matković moli da se još uvrsti i asfaltiranje zadnjeg dijela ulice Bačunski krč-odvojak koji vodi prema šumi.
Luka Maloča moli da se još uvrsti i asfaltiranje drugog dijela ulice Jazbina sa signalizacijom za bicikliste.

Predsjednik Vijeća ističe kako će se navedeni prijedlozi uvrstiti nakon čega Vijeće jednoglasno donosi Popis prioriteta za Plan komunalnih aktivnosti Gradske četvrti Podsljeme za 2024. Isti se nalazi u privitku ovog zapisnika.



Ad 3. Prijedlog izmjena Programa građenja komunalne infrastrukture na području Grada Zagreba u 2023.  

Goran Rogić objašnjava kako su osigurana dodatna sredstva za programe, uslijed tržišnih povećanja svih cijena materijala i usluga pa se pokazala potreba za osiguranjem dodatnih sredstava, koja su osigurana povećanjem sredstava u Proračunu Grada Zagreba.

Bez rasprave, Vijeće jednoglasno daje pozitivno mišljenje na Prijedlog izmjena Programa građenja komunalne infrastrukture na području Grada Zagreba u 2023.  


Ad 4.  Prijedlog izmjena Programa održavanja javnih prometnih površina, građevina i 
uređaja javne namjene, javne rasvjete te izvanrednog održavanja nerazvrstanih 
cesta na području Grada Zagreba u 2023.

Goran Rogić objašnjava kako su ovdje također osigurana dodatna sredstva za programe, uslijed tržišnih povećanja svih cijena materijala i usluga pa se pokazala potreba za osiguranjem dodatnih sredstava, koja su osigurana povećanjem sredstava u Proračunu Grada Zagreba.

Bez rasprave, Vijeće jednoglasno daje pozitivno mišljenje na Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.  


Ad 5.  Godišnji izvještaj o izvršenju Financijskog plana Gradske četvrti Podsljeme
u 2022. 

Goran Rogić objašnjava kako se radi o financijskom prikazu izvršenja pojedinih stavki Financijskog plana Gradske četvrti Podsljeme u 2022., pripremljenom od strane Gradskog ureda za mjesnu samoupravu, civilnu zaštitu i sigurnost. 

Bez rasprave, Vijeće jednoglasno usvaja Godišnji izvještaj o izvršenju Financijskog plana Gradske četvrti Podsljeme u 2022. Isti se nalazi u privitku ovog zapisnika. 


Ad 6. Inicijativa VGČ Maksimir za promjenu granica – dio ulice Remetski kamenjak

Predsjednik Vijeća ističe kako smo zaprimili inicijativu i obrazloženje Vijeća Gradske četvrti Maksimir za prijedlog izmjene dijela granica gradskih četvrti, koja se u našem dijelu odnosi na dio ulice Remetski kamenjak. Točnije, radi se o 15 kućnih brojeva koji se administrativno nalaze unutar područja Gradske četvrti Podsljeme, a logički i povijesno pripadaju Gradskoj četvrti Podsljeme. Stoga predlažu da se navedeni objekti pripoje Mjesnom odboru Remete, odnosno Gradskoj četvrti Maksimir.

Nakon kraće rasprave, Vijeće jednoglasno podržava navedenu inicijativu. Zaključak o istome zatražit će se i od Mjesnog odbora Gračani, kako bi se mogao pripremiti konačan zaključak.



Ad 7.  Pitanja, prijedlozi i obavijesti

Predsjednik Vijeća ističe kako je su u tijeku natječaji za zapošljavanje stručnog kadra za Dom za starije Markuševec. Isti će pripasti pod Dom za starije Dubrava, a pozivi za prijavu korisnika krenut će tek nakon zapošljavanja stručnog kadra.
Ističe kako je pri samom kraju asfaltiranje Sljemenske ceste, a u tijeku su radovi na javnim objektima (OŠ Šestine i DV Markuševec-P.O. Bidrovec).

Tihomir Milovac ističe kako smatra da je potreban jedan park za pse na području Podsljemena. Isti bi smanjio i postojeće probleme, stoga poziva sve da razmisle o adekvatnoj lokaciji.

Luka Maloča ističe kako će kroz rebalans Financijskog plana biti osigurana i dodatna sredstva za Plan komunalnih aktivnosti za ovu godinu, o čemu ćemo dobiti obavijest tijekom srpnja.






[bookmark: _GoBack]Sjednica je završena u 9:00 sati.


Zapisnik vodio:
Goran Rogić


									Predsjednik 
								  Vijeća Gradske četvrti
									Podsljeme

								     Krešimir Kompesak



[bookmark: _Hlk104212074]KLASA: 024-08/23-002/185
URBROJ: 251-13-11-2/002-23-2
Zagreb, 4. srpnja 2023.



Privitak:
- izvješće o glasanju na sjednici


	Izvješće o glasanju na sjednicama

	
	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4.
	Točka 5.
	Točka 6.

	KREŠIMIR KOMPESAK
	+
	+
	+
	+
	+
	+

	PERO SEMREN
	+
	+
	+
	+
	+
	+

	DRAGO BORAS
	+
	+
	+
	+
	+
	+

	IVAN LACO
	+
	+
	+
	+
	+
	+

	LUKA MALOČA
	+
	+
	+
	+
	+
	+

	ANITA MATKOVIĆ
	+
	+
	+
	+
	+
	+

	TIHOMIR MILOVAC
	+
	+
	+
	+
	+
	+

	DAMIR PAVLEK
	+
	+
	+
	+
	+
	+

	SNJEŽANA PUNJEK
	+
	+
	+
	+
	+
	+

	REANA SENJKOVIĆ-SVRČIĆ
	+
	+
	+
	+
	+
	+

	ANA VEČERIN NOVAKOVIĆ
	+
	+
	+
	+
	+
	+

	
	
	
	
	
	
	
	

	*  ZA=  +
	
	
	
	
	
	
	

	    PROTIV=  —
	
	
	
	
	
	
	

	    SUZDRŽAN=  0
	
	
	
	
	
	
	

	    NIJE PRISUTAN= prekrižiti ime

